1. **Základná škola Zlatá 2, Rožňava**
2. **Zlatá č.2, 048 01 Rožňava**
3. **tel. : 0904 209 999, e-mail : rikisz@centrum.sk**

### Z á p i s n i c a z vyhodnotenia verejného obstarávania zákazky zadávanej postupom podľa §117 Zákona č. 343/2015 Z. z. o verejnom obstarávaní v znení platných predpisov ako civilná zákazka s nízkou hodnotou

**Verejný obstarávateľ: Základná škola Zlatá 2 Rožňava.**

**Názov zákazky: „Oprava učební a chodieb ZŠ Zlatá“**

**Predmet zákazky:** Predmet zákazky je vymedzený rozpočtovou projektovou dokumentáciou v tvare výkaz výmer, ktorá tvorí prílohu výzvy. V rámci stavebných prác budú opravené vnútorné vápenné omietky, osadené dverné oceľové zárubne, demontáž výtokových ventilov a umývadiel, osadenie mreží v ráme a montáž podláh z liatej cementovej samonivelizačnej hmoty. Na zabezpečenie tohto stavebného diela sa zabezpečí nevyhnutný čas odstávky tejto plochy v škole. Po ukončení stavebných prác a úprave okolia bude vstupná časť uvedená do prevádzky bez závad so záručnou dobou 24 mesiacov.

**Rozsah zákazky:** V rámci stavebných prác sa vybúra existujúca porušená omietka a betónový podklad zárubne dverí, vybúranie obkladov vnútorných z obkladačiek, demontáž 1 ks umývadla a výtokových ventilov a demontáž podláh z dlaždíc teracových kladených do malty 33 m2. Zároveň bude opravená vnútorná vápenná omietka 2.238,95 m2. Osadia sa 2 ks oceľových dverných zárubní a 1 ks mreží v ráme pre rohože na obuv. Vybúrané sute budú odvezené a uskladnené na vymedzenej skládke. Po oprave budú osadené 2 ks dvere kompletné 90x197 s kovaním, zámkom a dubovým prahom. Omietky stien budú opatrené jedno farebnou maľbou dvojnásobnou na ploche 2.054,95 m2 a tekutých maliarskych zmesí dvojnásobných na schodisku na ploche 184 m2 a nátery omietok stien olejovými nátermi dvojnásobnými na ploche 815,976 m2. Potom bude vykonaná montáž podláh z liatej cementovej samonivelizačnej hmoty na ploche 33 m2. Konečný vzhľad maľby omietky, olejových stien a liatej cementovej podlahy protišmykovej bude na základe dohody. Zároveň sa opravia podklady poškodených náterov oceľových konštrukcií a zárubní a vykonajú sa nové dvojnásobné nátery syntetickou farbou.

1. **Miesto a čas vyhodnotenia ponúk:**

Miestnosť riaditeľa ZŠ Zlatá 2, Rožňava

dňa: 13. júla 2018, o 13:00 hod.

1. **Komisia na vyhodnotenie ponúk:**

Predseda komisie: Ing. Miroslav Boldiš

Členovia komisie:Ing. Diana Elexová

 Mgr. Richard Szöllös

1. **Do súťaže boli doručené ponuky (počet ): 3**

Kritérium na vyhodnocovanie ponúk : ekonomicky najvýhodnejšia ponuka.

Kritérium č. 1 Celková **cena** v Eur s DPH, relatívna váha kritéria 85 % (max. 85,00 bodov)

Kritérium č. 2 **Lehota** uskutočnenia stavebných prác uvedená v celých kalendárnych dňoch, relatívna váha kritéria 15 % (max. 15,00 bodov). Lehota uskutočnenia stavebných prác uvedená v celých kalendárnych dňoch je od odovzdania a prevzatia staveniska zhotoviteľovi do odovzdania stavby.

Prieskum trhu bol vykonaný na základe výzvy zverejnenej na webe a výzvy na predloženie cenových ponúk osloveným záujemcom. Súčasťou výzvy bol slepý výkaz výmer. Výzvy boli doručené trom záujemcom, ktorí boli identifikovaní ako oprávnení dodávať prácu v rozsahu predmetu zákazky. Dňa 6.7.2018 bola doručená výzva a prevzatá osobne týmito záujemcami : TOBOR TRADE s.r.o., Obchodno – stavebná činnosť, Krásnohorská 1/4124, 048 01 Rožňava, Juraj Lukáč - DUMYS, Kasárenská 30, 048 01 Rožňava a Štefan Balco – UNISTAV – stav. obchodná firma, Gemerská 174, 049 51 Brzotín.

Na základe potvrdenia o prevzatí ponúk boli doručené tieto ponuky:

1. Juraj Lukáč - DUMYS, Kasárenská 30, 048 01 Rožňava, IČO: 35 127 112, doručené osobne dňa 10.7.2018 o 940 hod pod poradovým číslom č.1.
2. Štefan Balco – UNISTAV – stav. obchodná firma, Gemerská 174, 049 51 Brzotín , IČO: 10749233 doručené osobne dňa 12.7.2018 o 1120 hod pod poradovým číslom 2.
3. TOBOR TRADE s.r.o., Obchodno – stavebná činnosť, Krásnohorská 1/4124, 048 01 Rožňava, IČO: 46107215 doručené osobne dňa 13.7.2018 o 1020hod pod poradovým číslom 3.

Komisia overila dodanie ponúk a firmy, ktoré ponúkli cenové ponuky. Každú ponuku označila poradovým číslom podľa doručenia (viď potvrdenie o doručení). Podmienky účasti v zmysle §32 ods.1 písm. e) zákona o verejnom obstarávaní boli posúdené podľa oprávnenia činnosti v obchodnom alebo živnostenskom registri. Komisia identifikovala a vyhodnotila splnenie podmienok účasti u každého uchádzača a potom podľa návrhov na plnenie kritérií vykonala vyhodnotenie.

Po otvorení ponúk komisia sa oboznámila s predloženými ponukami, cenami, lehotami prác. Kritérium vykonania prieskumu trhu je podľa ekonomicky najvýhodnejšej ponuky.

**Kritérium č. 1 - Celková cena v Eur s DPH, relatívna váha kritéria 85 % (max. 85,00 bodov) .** Spôsob hodnotenia kritéria vychádza z ponúknutej celkovej ceny v Eur s DPH na základe plnenia predmetu zákazky v súlade s opisom a rozsahom zákazky uvedeným v predchádzajúcich častiach týchto podkladov. Pod celkovou cenou sa rozumie cena realizácie stavebných prác, stavebného diela „na kľúč“.

**Kritérium č. 2 - Lehota uskutočnenia stavebných prác uvedená v celých kalendárnych dňoch, relatívna váha kritéria 15 % (max. 15,00 bodov).** Spôsob hodnotenia kritéria vychádza z uvedeného počtu kalendárnych dní, za ktoré sa uchádzač zaviaže realizovať predmet zákazky / obstarávania odo dňa odovzdania a prevzatia staveniska dodávateľovi / zhotoviteľovi. Pod lehotou uskutočnenia stavebných prác sa rozumejú celé kalendárne dni od odovzdania a prevzatia staveniska zhotoviteľovi do fyzického ukončenia predmetu obstarávania a odovzdania diela bez závad verejnému obstarávateľovi.

**Vyhodnotenie podľa kritérií č.1 a 2 :**

**Kritérium č. 1** - Celková cena v Eur s DPH, relatívna váha kritéria 85 % (max. 85,00 bodov). Maximálny počet 85,00 bodov bolo hodnotenej ponuke uchádzača s najnižšou navrhovanou celkovou cenou v Eur s DPH . Bodové hodnotenie pre každú ďalšiu hodnotenú ponuku za realizáciu predmetu zákazky v rámci tohto kritéria bolo vypočítané ako podiel tejto najnižšej celkovej ceny v Eur s DPH a navrhovanej ceny v Eur s DPH vyhodnocovanej ponuky, vynásobený stanoveným maximálnym počtom bodov (85,00 bodov) pre toto kritérium.

**Kritérium č. 2** - Lehota uskutočnenia stavebných prác uvedená v celých kalendárnych dňoch, relatívna váha kritéria 15 % (max. 15,00 bodov). Maximálny počet 15,00 bodov bolo pridelené ponuke uchádzača s najkratšou navrhovanou lehotou zhotovenia stavebných prác v kalendárnych dňoch odo dňa odovzdania a prevzatia staveniska dodávateľovi a pri ostatných ponukách bolo určené úmerou. Bodové hodnotenie lehoty zhotovenia stavby v celých kalendárnych dňoch odo dňa odovzdania a prevzatia staveniska zhotoviteľovi u ostatných ponúk je vyjadrené ako podiel najkratšej lehoty zhotovenia stavby v celých kalendárnych dňoch a lehoty zhotovenia stavby príslušnej vyhodnocovanej ponuky, vynásobený stanoveným maximálnym počtom bodov (15,00 bodov) pre toto kritérium.

Ekonomicky najvýhodnejšia ponuka sa stáva ponuka, ktorej súčet bodových hodnotení podľa kritérií na hodnotenie dosiahla najvyššiu bodovú hodnotu.

1. **Plnenie kritérií ekonomicky najvýhodnejšej ponuky** určenej verejným obstarávateľom na hodnotenie ponúk uplatnili v svojich návrhoch nižšie uvedení uchádzači, ktorí predložili ponuky, splnili podmienku účasti a boli zaradený do vyhodnotenia ponúk podľa poradia doručenia ponúk :

|  |  |  |  |  |
| --- | --- | --- | --- | --- |
| *Por. č.*  | *Obchodné meno a adresa sídla uchádzača* | *Ponuk. cena**(vrátane DPH)**(bez DPH)* | *Lehota výstavby poč.kal. dní* | *Poradie* |
| **1.** | Juraj Lukáč - DUMYS, Kasárenská 30, 048 01 Rožňava, IČO: 35 127 112 | 29.240,82 Eur 24.367,35 Eur | 10 | 1. |
| **2.** | Štefan Balco – UNISTAV - stav. obchodná firma, Gemerská 174, 049 51 Brzotín, IČO: 10749233  | 31.318,50 Eur 26.098,75 Eur  | 12 | 2. |
| **3.** | TOBOR TRADE s.r.o., Obchodno – stavebná činnosť, Krásnohorská 1/4124, 048 01 Rožňava, IČO: 46107215 | 31.166,02 Eur 25.971,68 Eur  |  14 | 3. |

1. Juraj Lukáč - DUMYS Cena = 29.240,82 / 29.240,82 = 1,00 x 85 = 85,00

 Lehota výstavby = 10 / 10 = 1,00 x 15 =15,00

  **Spolu = 100,00 bodov**

1. Štefan Balco - UNISTAV Cena = 29.240,82 / 31.318,50 = 0,9337 x 85 = 79,36

 Lehota výstavby = 10 / 12 = 0,8333 x 15 = 12,50

 **Spolu = 91,86 bodov**

1. TOBOR TRADE Cena = 29.240,82 / 31.166,02 = 0,9382 x 85 = 79,75

 Lehota výstavby = 10 / 14 = 0,7143 x 15 = 10,71

 **Spolu = 90,46 bodov**

1. Identifikácia úspešného dodávateľa :

Juraj Lukáč DUMYS, Kasárenská 30, 048 01 Rožňava, IČO: 35 127 112.

1. Zdôvodnenie výberu :

Kritériom bola ekonomicky najvýhodnejšia ponuka a vybratý dodávateľ bol najvýhodnejší – získal 100 bodov. Druhý v poradí získal 91,86 bodov a tretí ponúkol cenu a lehotu výstavby za 90,46 bodov.

1. Obstarávacia cena a lehota výstavby

Cena bez DPH je 24.367,35 EUR, DPH 20 % je 4.873,47 EUR. Celková cena s DPH: 29.240,82 EUR. Lehota výstavby je 10 kalendárnych dní.

1. Spôsob vzniku záväzku : Na základe zmluvy o dielo na uskutočnenie stavebných prác.

**Podpísaní členovia komisie na vyhodnotenie verejného obstarávania zákazky prieskumom trhu podľa §117 Zákona č. 343/2015 Z.z. v znení platných predpisov, týmto vyhlasujeme, že v súvislosti s týmto hodnotením ponúk budeme zachovávať mlčanlivosť o obchodnom tajomstve a informáciách označených ako dôverné, ktoré nám uchádzač poskytol.**

**Všetci členovia komisie potom podpísali zápisnicu :**